31. 12. 81 De Europæiske Fællesskabers Tidende Nr. C 343/1 
II 
(Forberedende retsakter) 
DET ØKONOMISKE OG SOCIALE UDVALG 
Udtalelse om forslag til Rådets forordning (EØF) om varebevægelser inden for 
Fællesskabet fra en medlemsstat med henblik på midlertidig anvendelse i en eller flere 
andre medlemsstater 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 227 af 8. september 1981, side 3. 
A. UDTALELSENS JURIDISKE GRUNDLAG 
Rådet besluttede den 13. august 1981 i medfør af artikel 198 i traktaten om oprettelse af 
Det europæiske økonomiske Fællesskab at høfe Det økonomiske og sociale Udvalg om 
det nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 191. plenarforsamling, afholdt i 
Bruxelles den 28. og 29. oktober 1981, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR — 
under henvisning til traktaten om oprettelse af Det 
europæiske økonomiske Fællesskab, særlig arti­
kel 198, 
under henvisning til anmodning af 13. august 1981 
fra Rådet for De europæiske Fællesskaber om Udval­
gets udtalelse om forslag til Rådets forordning (EØF) 
om varebevægelser inden for Fællesskabet fra en 
medlemsstat med henblik på midlertidig anvendelse i 
en eller flere andre medlemsstater, 
under henvisning til beslutning truffet af dets for­
mand af 21. august 1981 om at pålægge Afdelingen for industri, handel, håndværk og tjenesteydelser at 
udarbejde en udtalelse om forslaget, 
under henvisning til udtalelse vedtaget af Afdelingen 
for industri, handel, håndværk og tjenesteydelser på 
mødet den 7. oktober 1981, 
under henvisning til mundtlig beretning aflagt af 
ordføreren, Broicher, og 
under henvisning til forhandlingerne på den 191. 
plenarforsamling den 28. og 29. oktober 1981, mødet 
den 28. oktober 1981, 
enstemmigt — 
Nr. C 343/2 De Europæiske Fællesskabers Tidende 31. 12. 81 
VEDTAGET FØLGENDE UDTALELSE: 
1. Generelle bemærkninger 
1.1. Udvalget betragter direktivforslaget som et be­
tydningsfuldt og realistisk skridt på vejen henimod 
gennemførelse af den nødvendige frie bevægelighed 
for varer og tjenesteydelser på det fælles marked. 
Forslaget medfører omfattende lempelser i forhold til 
toldkonventionen vedrørende ATA-Carnet, som blev 
indgået den 6. 12. 1961 i Bruxelles, for midlertidig 
indførelse af varer (ATA-konventionen), og vil 
kunne understrege det fælles markeds præferencestil­
ling og samtidig bidrage til afviklingen af endnu 
eksisterende bureaukratiske hindringer for grænse­
overskridende varetransaktioner. 
1.2. Udvalget udtrykker tilfredshed med forslaget 
samt med den omstændighed, at man har valgt at 
give det form af en forordning, fordi der herved 
sikres ensartet praksis i alle medlemslande. 
1.3. Udvalget mener imidlertid, at forordningen 
bør ændres noget, således at formuleringen bliver 
helt klar og ikke kan misforstås. 
2. Særlige bemærkninger 
Artikel 1, stk 1 
2.1. Da ATA-konventionens kontraherende parter 
ikke kan indskrænke de med konventionen opnåede 
lempelser, må medlemsstaterne og dermed EF sikre 
sig, at de samme lempelser også er indbygget i de 
fællesskabsprocedurer, der erstatter ATA-carnet-
proceduren. Af art. 1, stk. 1 bør det derfor udtrykke­
ligt og klart fremgå, at medlemsstaterne — under 
henvisning til det 6. momsdirektiv — er forpligtede 
til at fritage varer, der henhører under fællesskabs­
proceduren, for moms samt importforbud og import­
restriktioner. 
2.2. Udvalget ser i øvrigt gerne, at ordet »uændret« 
erstattes med en formulering, som tillader forandring 
af varen ved selve den midlertidige anvendelse. Hvis 
varen skulle genindføres i uændret stand, ville f. eks. 
tomme bånd og plader til brug for lydoptagelse i 
anvendelseslandet, jf. bilag II, pkt. 2 a), b) og c), ikke 
kunne indspilles. 
2.3. Under hensyntagen til disse bemærkninger me­
ner Udvalget, at artikel 1, stk. 1, bør affattes såle­
des: 
»Med mindre andet gælder ifølge andre fælles­
skabsbestemmelser, anvendes ordningen vedrø­rende varebevægelser inden for Fællesskabet med 
henblik på midlertidig anvendelse — herefter 
benævnt »ordningen« — på varer, der ekspederes 
fra en medlemsstat til én eller flere andre medlems­
stater, og som skal genindføres i afgangs medlems­
staten efter at være blevet anvendt som tilsigtet. 
Den midlertidige indførsel er i følge artikel 14, 
stk. 1, litra b) og c) i det 6. momsdirektiv fritaget 
for moms samt importforbud og importrestriktio­
ner«. 
Artikel l, stk. 2 
2.4. Efter Udvalgets mening bør det fremgå klart af 
alle tekstversionerne, at midlertidig anvendelse også 
omfatter varer fremstillet af bevillingshaveren, såle­
des som det er bekræftet fra Kommissionens side. 
2.5. For at gøre teksten klarere anbefaler Udvalget, 
at ordet »udførsel» undgås i Kommissionsforslagets 
artikel 1, litra b), og at ordene »i forbindelse med 
deres udførsel« erstattes med »i forbindelse med 
deres forsendelse til midlertidig anvendelse i en 
anden medlemsstat«. 
Artikel 3 
2.6. Med hensyn til definitionen af begrebet »ind-
gangstoldsted« og »udgangstoldsted« i artikel 3 lit­
ra c) og d) gør Udvalget opmærksom på de hindrin­
ger, der opstår i den grænseoverskridende jernbane-
og posttrafik, når disse varetransporter hver gang 
skal afbrydes ved grænseovergangsstedet. En ny defi­
nition burde tage højde for nødvendigheden af 
direkte jernbane- og posttransport fra afgangstold-
stedet til bestemmelsestoldstedet. 
2.7. Desuden anvendes der i forslagets enkelte 
artikler forskellige betegnelser for ordningen (art. 3, 
14 litra d) og 15). Det ville være nemmere at huske en 
enslydende betegnelse, som i øvrigt bør skille sig ud 
fra betegnelsen på andre ordninger, således at for­
veksling med andre ordninger for midlertidig anven­
delse udelukkes. 
Artikel 4 
2.8. Udvalget beklager, at ét af de væsentligste ken­
detegn ved fællesskabsproceduren, nemlig fritagel­
sen for sikkerhedsstillelse, kun nævnes i begrundel­
sen og ikke i selve forordningen. Det anbefaler der­
for, at fritagelsen omtales i art. 4. 
31. 12. 81 De Europæiske Fællesskabers Tidende Nr. C 343/3 
Artikel 5 
2.9. Skønt det er lovgiverens hensigt helt at ude­
lukke de varer, der er nævnt i bilag I, fra fællesskabs­
proceduren for midlertidig anvendelse, kan den 
nuværende formulering af art. 5 føre til den forkerte 
antagelse, at disse varer kun er udelukket fra den 
normale procedure, men derimod ikke fra den 
forenklede procedure: Udvalget foreslår derfor, at 
man fjerner denne misforståelse ved en ændring i 
teksten. 
Artikel 7, stk. 2 
2.10. En individuel fastsættelse af carnet'ets gyldig­
hedsperiode hos toldmyndighederne, som angivet i 
art. 7, stk. 2, kan føre til tidspres og vanskeligheder 
for bevillingshaveren. Dette kan efter Udvalgets 
mening undgås, hvis man tilføjer, at carnet'ets gyl­
dighedsperiode fastsættes til mindst 12 måneder, hvis 
bevillingshaveren udtrykkeligt anmoder herom. Der 
henvises i denne forbindelse til bemærkningerne til 
art. 9, stk. 2. 
Artikel 8 
2.11. I art. 8 savner Udvalget en udtrykkelig præci­
sering af, at bevillingshaveren også i tilfælde af for­
sendelse gennem en medlemsstats område skal møde 
frem med varerne ved grænsetoldstederne — ligesom 
det er tilfældet ved udgangs- og indgangstoldsteder. 
Bruxelles, den 28. oktober 1981. Uklarheder i denne forbindelse kan føre til uensartet 
anvendelse af forskrifterne hos toldvæsenet. 
Artikel 9 og 14 
2.12. Udvalget mener ikke, at det er tilrådeligt i 
artikel 9, stk. 2, at fastsætte en ensartet opholdspe­
riode på mindst seks måneder for varer i »anvendel-
seslandet«, især ikke hvis det på forhånd står fast, at 
bevillingshaveren vil opholde sig i anvendelseslandet 
i mindre end seks måneder. Mindstefristen på seks 
måneder bør man imidlertid principielt holde fast 
ved, idet fristen for varernes ophold ikke bør sættes 
kortere end til seks måneder, når bevillingshaveren 
udtrykkeligt ønsker dette. løvrigt hjemler art. 14 tii­
stækkelig mulighed for fleksibel tilpasning af tids­
fristerne. 
2.13. Dette ville gælde i endnu højere grad, hvis de 
ansvarlige myndigheder i den medlemsstat, hvor 
varerne bliver anvendt midlertidigt, i art. 14 litra a), 
yderligere fik hjemmel til at forlænge fællesskabscar-
net'ets gyldighedsperiode ud over den i henhold til 
art. 7 fastsatte frist. 
2.14. I denne sammenhæng finder Udvalget det 
imidlertid ikke rimeligt, at bevillingshaveren straks 
skal underrette vedkommende myndigheder i af-
gangsmedlemsstaten om bevillingsændringer. Efter 
Udvalgets mening er det tilstrækkeligt, hvis myndig­
hederne i afgangsmedlemsstaten underrettes om be-
villingsændringen efter procedurens afslutning. I 
art. 14, sidste linje, bør ordet »straks« derfor slet­
tes. 
Tomas ROSEINGRAVE 
Formand for 
Det økonomiske og sociale Udvalg